[ca] El port de Barcelona, pel que fa a l'arribada de creueristes, és el port més gran del Mediterrani, i el sisè del món, només per darrere dels tres ports situats a Florida (Port de Miami, Port Canyaveral i Port Everglades), el Port de Cozumel (Mèxic) i el Port de Nassau (Bahames). En aquest treball s'ha tractat d'avaluar la importància del sector creuerístic a Espanya, en concret, en les comunitats autònomes de Canàries, Balears i Catalunya, que són les que compten amb un major trànsit de creueristes. S'ha estudiat el trànsit de creuers en cadascuna d'elles amb l'objectiu d'analitzar l'impacte financer que suposa aquest sector sobre la seva economia. També s'ha volgut avaluar la repercussió ambiental que l'activitat creuerística causa. En concret, s'ha estudiat el cas del Port de Barcelona, examinant els quatre grans inconvenients que se li atribueixen als creuers: contaminació atmosfèrica, generació de residus, contaminació de l'ecosistema marí i ús elevat de l'aigua. Amb la condició de comprendre l'impacte econòmic que suposa l'arribada de creuers al Port de Barcelona, s'ha trobat el cost de viatge d'un creuerista mitjançant el mètode del cost de viatge, utilitzat per a calcular valors econòmics de béns mediambientals. S'ha obtingut un cost de viatge de 491,81€ de mitjana per persona. En segon lloc, s'ha calculat el valor recreacional del port l'any 2019, sent d'1.210.989.976,87€. En la realització del treball no s'han tingut en compte els anys 2020 i 2021 pel fet que l'activitat creuerística va estar parada a conseqüència de la Pandèmia de COVID-19 i les dades no poden considerar-se com a representatives.

[en] The port of Barcelona, in terms of cruise arrivals, is the largest port in the Mediterranean Sea, and the sixth largest in the world, behind only the three ports located in Florida (Port of Miami, Port Canaveral and Port Everglades), the Port of Cozumel (Mexico) and the Port of Nassau (Bahamas). This paper has attempted to evaluate the importance of the cruise sector in Spain, specifically in the autonomous communities of the Canary Islands, the Balearic Islands and Catalonia, which are those with the greatest number of cruise ship passengers. The cruise traffic in each of them has been studied in order to analyze the financial impact of this sector on their economies. The environmental repercussions of cruise ship activity were also evaluated. Specifically, the case of the Port of Barcelona was studied, examining the four major drawbacks attributed to cruise ships: atmospheric pollution, waste generation, pollution of the marine ecosystem and high-water use. In order to understand the economic impact of the arrival of cruise ships in the Port of Barcelona, the cost of a cruise ship passenger's trip has been calculated using the travel-cost method, used for calculating economic values of environmental goods. An average travel cost of €491.81 per person has been obtained. Secondly, the recreational value of the port in 2019 has been calculated, the value obtained has been €1,210,989,976.87. The years 2020 and 2021 were dismissed in this study because cruise activity was disrupted as a result of the COVID-19 pandemic and the data cannot be considered representative.